cyanic-selkie/wikianc huggingface dataset:
וידאל בנבנשת
תולדות חייו
מעט מאוד מידע קיים על תולדות חייו של דון וידאל בנבנשת. אביו יוסף בנבנשת נשא את בונפילה בת וידאל דה לה קבלריה, לאשה בשנת 1380. ייתכן שדון וידאל בנבנשת, היה אחיו של רבי אברהם בנבנשת, הרב הראשי של קסטיליה ומדינאי בחצר המלך חואן השני. דון וידאל בנבנשת נשא לאשה את אחותו של וידאל בן לביא, שהייתה בתה של בת דודו בונפוס. משיר שכתב לידידו יוסף בן לביא, מסתבר שאשתו מתה, "גלה ממני כבוד... לקוחה ממני אחותך נותי נ"ע". גם במקור זה יש משום אישור שזו הייתה אחותו של בן לביא. וידאל בנבנשת היה ביחסי ידידות עמוקים עם יוסף בן לביא, והם אף כתבו יחד כמה יצירות. משיר שכתב לו המשורר שלמה בן משולם דיפיארה "במקלה תעבר ירדן מצוקות", ניתן להסיק שמעט לפני חתונתו נפטר אחיו.ייתכן שדון וידאל בנבנשת היה רופא, כך לפחות ציין משה ב"ר יעקב בן זאברה שהעתיק את כתב היד שלו. דר' הוס מציין בהקדמתו לספר "מליצת עפר ודינה", כי ישנם ביצירה פרטים רבים המעידים על ידע רפואי נרחב. לא ידוע ממה התפרנס, אולם אין עדות שהיה לו פטרון או שנזקק לחסדי נדיבים, וייתכן אף שהיה בעל אמצעים, שכן דיפיארה מבקש מבנבנשת שיעזור לוכספית. כן ישנם מכתבים המעידים על אישיותו התקיפה ופעילותו כבורר בסכסוכים. ייתכן שהייתה זו רק סמכות רוחנית כי אין כיתוב רשמי על פועלו זה. דון וידאל בנבנשת, ביחד עם עוד משוררים מסרגוסה (שלמה דיפיארה, יוסף בן לביא, שלמה בונפיד), ייסדו אגודה ספרותית, דוגמת חברות ממין זה שהיו שכיחות בקרב הנוצרים. האגודה נקראה "עדת נוגנים" (במקומות אחרים גם "כת משוררים"). מעמדו של בנבנשת היה נמוך יותר על פי הודאתו, אולי בשל היותו צעיר מהאחרים. בנוסף ניהל בנבנשת חליפת מכתבים ענפה עם רבים מחכמי דורו, בהם: שנאור, משה גבאי, ר' יוסף אלבו, ר' שם טוב, המגישתר אברהם בייבאג'י ועוד.אין עדות לפעילותו הציבורית. אולם ישנה איגרת שבה הוא כותב אל מי שהוא מכנה "הגיבור", על צרות עמו ובה בקשה שהלה ילך להשתדל אצל המלך על דבר הקהילות היהודיות.
יצירותיו הספרותיות
וידאל בנבנשת כתב כ-156 שירים שכולם מאופיינים בגיוון, תמציתיות, ומעל לכל חן ונועם, המקנים ליצירותיו אופי אישי. יחד עם חבריו ב"כת המשוררים" הביא לתחיה תרבותית בשירה העברית, בעשור הראשון למאה החמש עשרה, זמן קצר לפני קריסתה המוחלטת עם גירוש ספרד. על יחסיו עם המשורר יוסף בן לביא אפשר ללמוד מתוך קובצי שירתו:
רלב"ג
בשיטתו הפילוסופית הולך רלב"ג אחרי הרמב"ם ואריסטו, אך גם חולק עליהם בחריפות (למשל, הוא מבטל מכל וכל את תורת שלילת התארים המיימונית, ומאמין בגרסה מסוימת של קדמות העולם) ומעלה שורה של רעיונות מקוריים, חלקם יוצאי דופן במחשבה היהודית.
הפילוסופיה של רלב"ג
בשאלת קדמות העולם נוקט רלב"ג עמדה חד משמעית לטובת התפיסה שהעולם נברא, כלומר היקום במתכונתו הפיזית נברא על ידי הבורא. הוא סבור שזמן עבר לעולם אינו יכול להיות אינסופי בגודלו, ועל כן חייבת להיות לו נקודת התחלה. עם זאת, הוא סבר שחומר גולמי (היולי) שאינו מושפע מתכונות הזמן, היה קיים תמיד, והוא מה שקרוי "תוהו ובוהו", בניגוד לדעת הרמב"ם אשר סבר שהיה חידוש גמור. אפשר לראות בדעתו של הרלב"ג, כי החומר ההיולי היה קיים תמיד, דעה חדשה ביהדות בדבר קדמות (ולו קדמות החומר) ללא הגבלת זמן לכיוון העבר. גישה זו של הרלב"ג כי החומר קדמון ואילו הצורה חדשה, מיוחסת על ידי הרמב"ם לאפלטון. הרלב"ג הקים עליו מתנגדים, בין היתר בשל דעה זו. ובהקדמתו לספר זה הוא מתנגד לדעת הרמב"ם שלפיה אין השכל מסוגל להכריע בשאלת קדמות העולם.
מעשה חושב - עבודות במתמטיקה ואסטרונומיה
לרלב"ג מיוחסת המצאתו של מכשיר המדידה מטה יעקב, ששימש נווטים בלב ים כארבע מאות שנים.
פרו-אנה
אנורקסיה נרבוזה
אנורקסיה נרבוזה (לפי הצעת האקדמיה ללשון העברית: צַיְמָנוּת), היא הפרעת אכילה הגורמת לאובדן משקל משמעותי ובמקרים קיצוניים אף למוות. הלוקים באנורקסיה חוששים מהשמנה ובשל כך הופכים לרזים באופן קיצוני. מאז 1976 מוכרת האנורקסיה כאחת מההפרעות הנפשיות המסוכנות ביותר, כיוון שהיא עלולה להיות קטלנית בכ-5% מן המקרים. האנורקסיה מאופיינת באיבוד משקל קיצוני משום שהאדם הלוקה בה מסרב לשמור על משקל גוף מינימלי נורמלי. אדם הלוקה בהפרעה אינו מאבד את תיאבונו (איבוד תיאבון הוא מקרה נדיר), אלא מדכא אותו במכוון באופן רצוני. אובדן המשקל יכול להוביל למספר תופעות לוואי מסוכנות, ביניהם כחישות, הפסקת הווסת אצל נשים, רגישות לזיהומים ופגיעות מוגברת של המערכת החיסונית, נטייה להתקפי לב ואוסטיאופורוזיס ("בריחת" סידן). 75% מהלוקים בהפרעה הן נשים. 40% מכלל המקרים הן צעירות בגילאי 15-19.
קבוצות לעידוד אנורקסיה
קבוצות תמיכה הדדית המעודדות את ההפרעה קיימות באינטרנט, במיוחד בפורומים וברשתות חברתיות מקוונות. לקבוצות אלו חשיבות רבה עבור הלוקות בהפרעה כיוון שהן לרוב סובלות מבדידות.
אתרי פרו-אנה כתובים לרוב במשלב שפה קל לקריאה. הכותבים בפורומים והבלוגים העוסקים בפרו-אנה ופרו-מיה לרוב מקבלים בברכה משתתפים חדשים, אך תוך חשדנות רבה. הם מגיבים בעוינות כלפי בני משפחה וחברים שאינם לוקים בהפרעה ונכנסים לאתר כדי להביע התנגדות לאנורקסיה. כן קיים יחס חשדני כלפי גולשים באתר שאינם לוקים בהפרעה ומגיעים אליו כדי לחפש דרכים לרדת במשקל - אלו מכונים "wannarexics", אנשים שרוצים להיות אנורקסיים.
ישיבת תורת חיים (מוסקבה)
תולדות הישיבה
הרב יצחק זילבר נהג להגיע לישיבה בחגים - פסח וסוכות. בשנותיו האחרונות היה מגיע אליה בפסח הרב משה שפירא.
בכל שנה עורכת הישיבה בחול המועד סוכות בירושלים כנס למאות בוגריה בישראל. חלק מבוגרי הישיבה עוסקים בהרבצת תורה ובקירוב רחוקים ברוסיה ובישראל - במסגרת הארגון "תולדות ישורון", בכולל "ברכת יצחק" במוסקבה, בכולל בסראטוב, בישיבה ליוצאי רוסיה בווינה ועוד.
בשנת 2006 הוציא הרב צבי פטלס ספר ברוסית בשם "המאושרים - יומנו של מלמד". הספר מתאר ברובו את הווי החיים בישיבה מנקודת ראותו של ר"מ בישיבה, החל משנותיה הראשונות סמוך לנפילת ברית המועצות.
אלישע קימרון
מחקריו
מחקריו של אלישע קימרון מתמקדים בתחומים הבאים:
התנהגות תנועת פתח בהברה סגורה מוטעמת
במסורת טבריה הפתח מתחלף בצירי וכשהטעם סר הם מתחלפים בחיריק בהברה סגורה, למשל שבר/שבר/שברתי, בת/בתי, לב/לבי, השימוש בפתח נפוץ יותר במסורת בבל שם ניתן למצוא לב במקום לב, ישבר במקום ישבר, הם במקום הם. חוקרי העברית ניסו למצוא כללים המסבירים את החילופים האלה.
ארת'לינגס
הסרט יצא לאור בשנת 2005 ומקוריין על ידי השחקן חואקין פיניקס. את הפסקול של הסרט יצר המוזיקאי מובי. הפילנתרופ האוסטרלי, פיליפ וולן עזר במימון סרט זה. בסרט הוצגו עבודות של האמנית הבריטית סו קו.
טיראן (אי)
שטח האי כ-80 קמ"ר.
העת החדשה
כחלק מהסכם השלום בין ישראל למצרים מ-1979 נסוגה ישראל מהאי טיראן ב-1982, ומאז מוצב בו כוח המשקיפים הרב-לאומי (MFO), שתפקידו, בין השאר, לנטר ולהבטיח מעבר ימי חופשי במצרי טיראן, ולוודא שהאי לא ישמש למטרות צבאיות.
כרים בנזמה
ריאל מדריד
את עונת 2021/2022 פתח עם חמישה שערים וארבעה בישולים בארבעה משחקים, בכך עלה למקום העשירי בטבלת הכובשים בכל הזמנים בלה ליגה, עם 197 כיבושים.
נבחרת לאומית
בנבחרת הלאומית של צרפת ערך בנזמה את הופעת הבכורה שלו ב-28 במרץ 2007 במשחק ידידות מול נבחרת אוסטריה, וכבר במשחק זה כבש שער שסייע לנבחרתו לנצח. מאוחר יותר הוא שיחק עם הנבחרת בקביעות בקמפיין מוקדמות יורו 2008, וכבש במסגרתו שני שערים, שניהם נגד איי פארו. הוא סייע לנבחרתו לצלוח את קמפיין המוקדמות ולהעפיל ליורו. הוא זומן לסגל נבחרת צרפת גם לטורניר היורו עצמו, אך היה חלק מאכזבתה של הנבחרת, שהודחה כבר בשלב הבתים. בנזמה נכלל בסגל הנבחרת למונדיאל 2010.
קארוי גיטלר
קריירה בשחייה
באליפות העולם בשחייה שנערכה בפרת', אוסטרליה בשנת 1991 סיים גיטלר במקום החמישי במשחה ל-100 מטר חזה, באותה תוצאה ששחה במשחקים האולימפיים בסיאול (1:02.05 דקות). המנצח בן ארצו נורברט רוז'ה קבע שיא עולם חדש (1:01.45 דקות), שיפור לשיא הטרי מהמוקדמות (1:01.49 דקות).
באולימפיאדת ברצלונה (1992) סיים גיטלר במקום התשיעי במשחה ל-100 מטר חזה. הוא לא הצליח להעלות למשחה הגמר עם תוצאה של 1:02.28 דקות. במשחה גמר ב' הוא ניצח בתוצאה מעולה של 1:01.84 תוצאה שהייתה ממקמת אותו במקום הרביעי בגמר. במשחה ל-200 מטר חזה הוא סיים במקום החמישי בתוצאה של 2:13.32 דקות. המנצח האמריקאי מייק ברוומן קבע שיא עולם חדש בתוצאה של 2:10.16 דקות.
C-1 טריידר
היסטוריה מבצעית
ב-1952 קיבל הצי האמריקני את מטוס ה-XS2F-1, והשתמש בו לראשונה ב-4 בדצמבר באותה שנה. במהלך שנות ה-50, פותחו לו מספר גרסאות, ה-C-1 Trader היה אחד מהם.
Shubh Mangal Zyada Saavdhan
הסרט צולם בואראנסי ב-16 בדצמבר 2019, ויצא בצורה מסחרית בהודו ב-21 בפברואר 2020.
ימימה אבידר-טשרנוביץ
על כתיבתה
יצירותיה הפכו לנכס קלסי של ספרות הילדים המודרנית בארץ. הייתה אחת הראשונות ששאבו את נושאי הסיפורים מחיי היומיום של הילדים והנוער. גיבורי "שמונה בעקבות אחד" הם ילדים מושרשים בהווי הארץ, שיחסיהם ומנהגיהם פשוטים ומקור הזדהות לקוראים. ספרי ההרפתקאות שלה מצטיינים במבנה טבעי של העלילה על רקע נופי הארץ ומשלבים מתח ודמויות חיות. נושאי ספריה לגיל הרך נשאבו מסביבתם הקרובה של הילדים והיחסים ביניהם, ספוגים אהבה לחי ולצומח, מאנישים את החפצים סביב, מלאי אופטימיות ומתח – למרות הכאב שהילד נתקל בו כמחלה ופרֵדה, מלחמות ומוות. בדרך טבעית מקנים ספריה לקוראים ערכים אנושיים, חברתיים ולאומיים. לשונה עניינית ונטולת מליצות, סגנונה רענן, קולח ובהיר ומשלב דימויים מסביבתו של הילד הישראלי ורבדים חשובים מהלשון העברית לדורותיה. בכך תרמה, החל בשנות ה-30, לקריאה חופשית של ילדים ונוער בספרות עברית מקורית. על כל אלה הוענק לה בשנת 1983 פרס זאב לספרות ילדים ונוער ובשנת 1984 – פרס ישראל.
הגזענות (ספר)
הגזענות והכיבוש המתנחל
בספרו הקודם של ממי, "דיוקנו של הנכבש", הוא הנציח את הביטוי "הכובש המתנחל", כהגדרתו לקולוניאליסט, וניתח את מאפייני הכובש והנכבש. כעת חוזר ממי לנקודה זו, ומנתח את מאפייניהם מבעד לעיני הגזענות. לטענתו, שני הצדדים מוּנַעים על ידי הגזענות, והיא המשמרת את מצבם. גזענות מצדו של הכובש היא הגיונית, אולם ממי מנתח ונותן דוגמאות גם לגזענות מצד הנכבש.
השעיר לעזאזל
הטלת האשם היא חלק בלתי נפרד מהשיח הגזעני. ניקוז האשם לדמותו של הזר והשונה מאפשרת את גיבוש הקבוצה ואת ליכוד השורות.
במהלך חלק גדול מההיסטוריה האנושית שימש העם היהודי כשעיר לעזאזל. עלילות הדם כנגד יהודים הצליחו במקרים רבים לאחד את הסביבה הנוצרית כנגד הזר היהודי, ובכך לגבש את הקהילה.
אסתר וילנסקה
עימותים בתוך המפלגה
אסתר וילנסקה כיהנה בכנסת לצד בעלה לשעבר, מאיר וילנר מטעם אותה המפלגה. בסך הכל כיהנה כחברת כנסת שלוש פעמים: בכנסת השנייה, בכנסת השלישית ובכנסת החמישית. בשנת 1973 פרשה ממק"י, הקימה את מפלגת אק"י (אופוזיציה קומוניסטית ישראלית), בטענה שמפלגה זו אינה שמאלית די הצורך ומגלה נטייה לציונות בהקשר לסכסוך הערבי-ישראלי. במקביל הקימה את הירחון הדים, ביטאון תנועה זו, שם יצאה נגד השיטה הקפיטליסטית באומרה כי אין להסתפק בתמורות דמוקרטיות ובתיקונים חברתיים בשיטה הקפיטליסטית ויש לפתח חזית פועלים אחידה כדי ליצור שינוי יסודי בשלטון המדינה ובבעלות על אמצעי הייצור.
עקרון הארדי-ויינברג
עקרון הארדי-ויינברג, הידוע גם כשיווי משקל הארדי-ויינברג, הוא מודל מתמטי יסודי בביולוגיה מודרנית המתאר מיקרו-אבולוציה על דרך השלילה באוכלוסייה המתרבה באופן זוויגי. כלומר, הוא מציג את התנאים העקרוניים בהם תדירויות האללים באוכלוסייה יישארו קבועים מדור לדור. המודל פותח ב-1908 במקביל על ידי המתמטיקאי האנגלי גודפרי הרולד הארדי והרופא הגרמני וילהלם ויינברג באופן בלתי תלוי זה בזה.
הפיתוח של הארדי
לפי הנחותיו של הארדי לגבי אופן ההזדווגות, צאצא נוצר מאיחודן של שתי גמטות שנבחרות מהמאגר הגנטי באופן אקראי ובלתי-תלוי. כך ניתן לקבוע את התדירות של כל גנוטיפ באוכלוסיית הצאצאים (ראו שורה שלישית באיור 1) על ידי מכפלת התדירויות של הגמטות המרכיבות אותו. הסימון 'G מציין את התדירות של גנוטיפ באוכלוסיית הצאצאים:
דיק מוריס
קורות חיים
מוריס סייע לקלינטון החל מ-1978 בבחירות ואירועים שונים כאשר היה קלינטון מושל מדינת ארקנסו. בתחילת שנות ה-90 עבד מוריס כיועץ אסטרטגי למפלגה הרפובליקנית, ולא היה לו תפקיד בבחירתו של קלינטון לנשיאות ב-1992. לאחר שהדמוקרטים איבדו את הרוב בקונגרס בבחירות אמצע הקדנציה של 1994, נקרא מוריס לסייע לנשיא קלינטון להשתקם פוליטית, והוא היה אחראי על האסטרטגיה לקראת המירוץ לבחירה מחדש של קלינטון לנשיאות. מוריס שכנע את קלינטון לפנות למדיניות יותר רפובליקנית, ועודד אותו לאמץ את גישת "מדיניות הדרך השלישית" - "טריאנגולציה" (רעיון שנקרא כיום על שם מהלכיו של מוריס בזמנו), אשר שילבה בין רעיונות ורטוריקה רפובליקנים ודמוקרטים, על מנת למקסם את הרווחים הפוליטיים והפופולריות.
כיום הוא כותב טור שבועי לניו יורק פוסט, אשר מתפרסם בכל רחבי המדינה, כמו גם טורים ובלוגים בעיתונות הכתובה והאלקטרונית, ומופיע כפרשן פוליטי של רשת פוקס ניוז. הוא מכהן גם כן כנשיא vote.com, אתר אינטרנט אשר מצהיר כי הוא מבצע סקרים אובייקטיביים, אם כי סופג ביקורות על כך שהוא נוטה לייצג את נקודת המבט הרפובליקנית.
דפוק (עיר)
דֶפּוֹק (באינדונזית: Depok) היא עיר במחוז מערב ג'אווה שבאינדונזיה. העיר מהווה פרוור של הבירה ג'קרטה ושטחה כ-200 קמ"ר. על פי מפקד האוכלוסין משנת 2020 אוכלוסיית העיר מנתה כ-2 מיליון תושבים, ובכך היא העיר השלישית בגודלה במטרופולין הבירה ג'קרטה ובמחוז מערב ג'אווה, והשישית באינדונזיה כולה.
ראשי העיר
ראשי העיר של דפוק:
מצלמת רשת
שימוש
בדומה לטכנולוגיות חדשות רבות אחרות, מצלמות הרשת מצאו את דרכן לאימוץ מסחרי מוקדם ולהתקדמות טכנולוגית מסחררת על ידי התעשייה הפורנוגרפית. לתעשיית הפורנוגרפיה נדרשה תמונות "חיות" ועל כן הם פנו למפתח הולנדי אשר הוביל את תחילת השימוש במצלמת רשת בזמן אמת, אשר זמינה גם כיום בצורות שונות.
אלברט פייק
אלברט פייק (באנגלית Albert Pike; 29 בדצמבר 1809 - 2 באפריל 1891) היה עורך דין, חייל, סופר, משורר, בלשן אוטודידקט ובונה חופשי אמריקאי ידוע. הוא נחשב כמי שעיצב את הנוסח הסקוטי של הבונים החופשיים (זרם של הבונים החופשיים שיש בו 33 דרגות). ספרו הידוע ביותר הוא Morals and Dogma. פייק היה הקצין היחיד של הקונפדרציה, שלכבודו הוקמה אנדרטה בכיכר ציבורית בוושינגטון הבירה.
משפחה
ב-1876 נפטרה אשתו. מששת ילדיו, ילד אחד נהרג קודם לכן בשירות הקונפדרציה, אחר טבע בנהר ארקנסו, ושלושה האריכו ימים אחריו.
המאבק להסרת פסלו של פייק בוושינגטון
פסלו של פייק, היחיד מבין הגנרלים הדרומיים המונצח בוושינגטון מוצב בקרבת בנין המשטרה המטרופוליטנית בבירה ליד כיכר המשפט. הפסל מנציח את אלברט פייק כסופר, נואם, כמשורר, מחוקק, הוצב במקום במימון הבונים החופשיים ב-1901. בשנת 2019 הגישה נציגת הקונגרס Eleanor Holmes Norton חוק להסרת פסלו בשל פרשיית הזוועות שבצע בקרב Pea Ridge. הסיבה להגשת החוק ב-2019 הייתה המחאות בשארלוטסוייל שנתיים קודם לכן.
תעצרו את העיר, אני רוצה לרדת!
עלילה
לאחר שהג'סופים עוזבים לקחת את קוקי לעיירה סמוכה, ג'ף וטי.אר משתכרים. קרב מתפתח כאשר הם מאיימים להרוג את נורמן ולתקוף את מיץ'. פיל ואד מתערבים, ופיל מחזיק את ג'ף באיומי אקדח, מה שמשחרר את רגשותיו העצורים. זמן קצר לאחר מכן, ג'ף ו-TR נוטשים את הקבוצה. בוני והשלאוביצים ממשיכים אל חוות קולורדו, בעוד אד ופיל נשארים מאחור כדי לסיים את הנסיעה. גם מיץ' עוזב אך עד מהרה חוזר להצטרף לחבריו.
לאחר שעמדו בסערה כבדה, הם מסיעים את העדר לקולורדו. כאשר נורמן כמעט טובע כשהעדר חוצה נהר, מיץ' פועל כדי להציל אותו. שניהם נסחפים בזרם, אבל פיל ואד מצילים אותם. הם מגיעים בבטחה לחוות קולורדו. כשסטון מציע להחזיר לכולם את האגרה, הג'סופים מעדיפים לצאת לטיול בקר עתידי. עם זאת, קליי מגלה שהוא מוכר את העדר לחברת אריזת בשר. מיץ', פיל ואד מאמינים בתחילה שהם הצילו את הבקר לחינם, אבל מחליטים להשתמש בניסיונם כדי לעזור להעריך מחדש את חייהם.
עטרה פריש
ביוגרפיה
באפריל 2021 עלתה לשידור סדרת הדרמה הקומית המפקדת אותה יצרה פריש יחד עם ניר ברגר. הסדרה שודרה בתאגיד השידור הישראלי כאן 11.
Revolver (אלבום של הביטלס)
כותרת האלבום ועיצוב
עטיפת האלבום עוצבה ואוירה על ידי הבסיסט והצייר הגרמני קלאוס פורמן, ידידם של הביטלס מתקופתם בהמבורג, גרמניה. פורמן שילב אלמנטים של רישום וקולאז' עם תצלומים שצילם בעצמו ותצלומים שצילם הצלם רוברט ויטאקר (Robert Whitaker).
טירסו דה מולינה
קישורים חיצוניים
(איליאנה ברלוג'ה - תולדות התיאטרון העולמי - ימי קדם. ימי הביניים. רנסאנס - ההוצאה הדידקטית והפדגוגית, בוקרשט, 1981 - ברומנית) (אן ניקרסון יוז - דימויים דתיים בתיאטרון של טירסו דה מולינה, הוצאת אוניברסיטת מרסר, מייקון, ג'ורג'יה, 1982- באנגלית) (ג'ונתן תאקר - משחק תפקידים והעולם כבמה בקומדיה, הוצאת אוניברסיטת ליברפול, 2002 - באנגלית)
תום מאירה ארמוני
מוזיקה לקולנוע ולטלוויזיה
ב- 2020 הלחינה יחד עם רביב את המוזיקה לסרט "הלילה הזה" של הבמאי נדב שירמן. שנה לאחר מכן הלחינו השניים את המוזיקה לסדרה "Buried" של הבמאים גנדלמן ופינס לרשת הטלוויזיה שואוטיים. כתבו יחד את המוזיקה לסדרה "המניע" של טלי שמש ואסף סודרי לאחר מכירתה לנטפליקס. כמו כן, כתבו יחד את המוזיקה לסרטו של פיני טבגר "יותר ממה שמגיע לי".
בית המקדש השלישי
בניין בית המקדש השלישי מוזכר במקומות שונים במשנה, בתלמוד, במדרש, וכן בספרי הלכה, קבלה וחסידות. וכן בתפילת שמונה עשרה מוזכרת הציפייה לבניין בית המקדש השלישי ולגאולה העתידה בכמה ברכות.
בתפילה ובפיוט
המוטיב של בניין בית המקדש נפוץ מאוד בפיוט, ורבים מן הפיוטים שנתקבעו לשירה בסעודת השבת בכל העדות כוללים אזכורים של בית המקדש. כך, למשל, כתב דונש בן לברט בפיוטו "דרור יקרא": "דרוש נוי ואולמי, ואות ישע עשה עמי". ובשירו של רבי ישראל נג'ארה "יה ריבון עלם": "למקדשך תוב ולקדש קודשין, אתר די ביה יחדון רוחין ונפשין". במיוחד התפרסם רבי יהודה הלוי בשירי געגועיו לציון, ובכלל זה חידוש המקדש. בשירו "דבריך במור" ביקר את העדפת הקברים בארץ על פני מקום המקדש: "הטוב שיהיו מתים זכורים, והארון והלוחות שכוחים? נשחר את מקום שחת ורימה, וניטוש את מקור חיי נצחים?... ואיך נהיה להר קדשו שכחים?".
אצל מבשרי הציונות
בית המקדש היה חלק גם מחזונם המדיני של אישים בציונות החילונית. כך בתיאורו של הרצל את מדינת היהודים:
אף על פי שהרצל היה בעד הקמת בית המקדש השלישי, מדבריו במדינה היהודית העתידית המוצגת באלטנוילד, המגיעים ממזרח יכולים להבחין במסגדים שעל הר הבית. מכאן אפשר להבין מדבריו שלמרות החזון שלו לבית המקדש השלישי, הוא לא יהיה בהר הבית על חשבון מסגדיו, אך למרות הוודאות בספרו שבית המקדש יוקם בירושלים, לא ברור האם בית המקדש יוקם בתוך העיר העתיקה או מחוצה לה.
כל זאת, לתפיסתו, לצד "היכל השלום" בירושלים, המשותף לבני כל העמים. חזונו האוטופי לא תורגם לכדי פעולה כלשהי של התנועה הציונית בכיוון זה. כעבור כארבעים שנה נוסחו הדברים באופן נחרץ יותר על ידי אברהם שטרן (יאיר), אשר בין "עיקרי התחיה" של ארגון הלח"י, אותם ניסח, קבע בסעיף האחרון: "הבית – בניין הבית השלישי, כסמל לתור הגאולה השלמה". בדרכו המשיכו הוגים בימין הרדיקלי מיוצאי הלח"י, כדוגמת שבתי בן דב וישראל אלדד, שבכתביהם שזרו את בית המקדש בתוכניתה של מדינת ישראל העתידית, על פי השקפתם.
יהדות מץ
בימי הביניים הייתה בעיר קהילה יהודית, שראשיתה המדויקת אינה ברורה. ככל הנראה נולד בעיר רבנו גרשום, מנהיג יהודי אשכנז בסוף המאה העשירית. מאוחר יותר שכן בעיר בית מדרשם של כמה מבעלי התוספות. בשנת 1365 גורשו יהודי מץ.
לאחר המהפכה הצרפתית ירדה מץ מגדולתה וכבר לא נחשבה לקהילה משמעותית באירופה כולה, אך עדיין הייתה אחת הקהילות הגדולות והחשובות ביהדות צרפת. הוקמו בה קונסיסטוריה מחוזית ובית מדרש לרבנים ארצי. בראשית המאה ה-20 חוותה הקהילה גל הגירה ממזרח אירופה. בשואה נפגעה הקהילה, אך התחדשה לאחריה, וגם כיום היא קהילה משמעותית בצרפת.
עלילת הדם במץ
בערב ראש השנה ה'ת"ל (1669) הלך רפאל לוי, מכפרו הקטן בולאי אל העיר הסמוכה מץ כדי לקנות שופר. לאחר מספר ימים התברר שאבד בנו של איכר מגלאטיני, כפר סמוך. הורי הילד התייצבו בפני רשויות מץ והאשימו את לוי בחטיפת בנם. למחרת יום הכיפורים נודעה האשמה לפרנסי הקהל. לוי, שכפרו היה בשטח דוכסות לורן ולא בתחום השיפוט של מץ, היה יכול להימלט מהמשפט, אך הוא בחר להתייצב במץ (תוך מסירות נפש), ביודעו שאם לא יסגיר את עצמו תיגרם סכנה לכל יהודי מץ. בינתיים נמצאה גופת הילד סמוך לגלאטיני, אך התביעה עדין טענה שלוי רצח אותו כדי להביא את גופתו למץ, שתשמש שם למטרות פולחניות (בשונה מעלילת הדם המצויה, כאן הופיעה הטענה בסמוך לחגי תשרי ולא בסמוך לליל הסדר). למרות ראיות שונות שהובאו במהלך המשפט לכך שהילד נטרף בידי זאבים ולוי כלל לא היה שם בעת המעשה, בית המשפט הרשיע אותו. נגזר על לוי עונש מוות בהעלאה על המוקד, אם לא יציל את עצמו בהתנצרות. לוי סירב להתנצר, ועלה על המוקד על קידוש השם. יום מותו כ"ה בטבת נשמר במץ כתענית ציבור קהילתית משך מאות שנים.
במהפכה הצרפתית ולאחריה
במהלך המהפכה הצרפתית, נדון באספה המכוננת הלאומית מתן אמנציפציה ואזרחות ליהודי צרפת. בעוד היהודים הפורטוגזים של בורדו ובאיון זכו לאזרחות כבר בראשית 1790, בתמורה לויתור על מוסדות הקהילה שלהם, היהודים האשכנזים, באלזס-לורן (לרבות מץ) ובפריז לא קבלו זכויות אלה מיד. נציגי הקהילות האשכנזיות ניסו לבקש, לצד הענקת זכויות האזרח, שמירה על האוטונומיה הקהילתית שלהם באופנים שונים. רק לאחר שראו כי אפילו בין תומכי האמנציפציה באספה אין לעמדה זו סיכוי להתקבל, נסוגו מעמדה זו וויתרו על האוטונומיה הקהילתית שלהם. בספטמבר 1791 הוענקה סופית אמנציפציה ליהודי אלזס-לורן, ובמהלך חודשי דצמבר 1791–ינואר 1792 נשבעו יהודי מץ, אחד אחד, את השבועה האזרחית. משניתנה להם האזרחות, אימצו אותה יהודי מץ בשמחה. באוקטובר 1792, לאחר ניצחון המהפכנים בתיונוויל הסמוכה, מצאו יהודי מץ הזדמנות להביע את פטריוטיותם החדשה. נערכה חגיגת ניצחון בבית הכנסת, שכללה דרשה של הרב אורי פייבוש כהן ומצעד. בשיא הטקס הושר שיר הלל למהפכה ולערכיה שחובר בידי משה אנסהיים ללחן של המרסייז, המנון המהפכנים החדש. נוסף לעצם ההזדהות עם ערכי המהפכה, השימוש בשפה מקראית-דתית בשיר גם העניק לערכים אלו משמעות יהודית-דתית.
בשנת ה'תקפ"ט (1829) החליטה הקונסיסטוריה המרכזית להקים מוסד מרכזי שיכשיר רבנים לקהילות צרפת, בהתאם למגמת הקונסיסטוריה המרכזית להעניק לרבנים אופי מודרני. הוחלט שהמוסד יוקם על בסיס הישיבה שהייתה קיימת במץ, שנפתחה מחדש לאחר סגירתה בימי הטרור. בקיץ ה'תק"ץ (1830) נפתח בבניין ישיבת מץ בית המדרש לרבנים במץ. בהתאם למגמת המייסדים, בית המדרש אמור היה לא להתמקד בלימודי תלמוד כבישיבה המסורתית, אלא ללמד גם מקצועות חול: צרפתית, ספרות, היסטוריה, מתמטיקה ותורת הנאום, וגם תחומים ביהדות שלא היו מקובלים בישיבות המסורתיות כפילוסופיה יהודית ומחשבת ישראל. הוא גם יועד לאזרחי צרפת בלבד, ולא כישיבה שקדמה לו, שמשכה צעירים יהודים מכל רחבי אירופה. בפועל, מהלך זה התבצע רק חלקית, ובביקורות שערכה הקונסיסטוריה התברר שבבית המדרש המשיכו לעסוק בעיקר בלימוד הלכה, ואפילו שפת הלימוד הפכה לצרפתית רק באופן חלקי. בשל כך, ביקשה הקונסיסטוריה המרכזית להעביר את המוסד לפריז, שהקהילה בה הייתה מודרנית הרבה יותר ממץ. הקונסיסטוריה של מץ, שהייתה שמרנית יותר מהמרכזית, התנגדה למהלך, ובניסיון למנוע אותו הוכנסו בשנות החמישים גם לימודי חול לתוכנית הלימודים, וכן לימודי פילוסופיה, תאולוגיה ומקרא. אף על פי כן, בשנת 1859 הורה נפוליאון השלישי על העברת המוסד לפריז. מהלך זה אכן שינה את אופיו של המוסד, שהפך לבית מדרש לרבנים מודרני, וככזה הוא מתפקד עד היום בשם בית המדרש הרבני של צרפת.
רומיקה פוצ'אנו
ביוגרפיה
רומיקה פוצ'אנו נולדה בבוקרשט לנגן הצמבל קונסטנטין פוצ'אנו (שהיה מופיע, בין היתר, בחאן של מאנוק). היא הייתה גם נכדתו של הכנר יון פוצ'אנו מן היישוב טאיש (Teiș) במחוז דמבוביצה שהוקלט על ידי אתנומוזיקולוגים בשנות ה-1930 והשאיר הקלטה של הבלדה על האמן מנולה. לפוצ'אנו היו 5 אחים - קולינה, וסלינה, לוריקה, גאורגה "בוֹצוֹגן" וקוּקוּלץ.
יהדות מץ
לאחר השואה
בעשור השני של המאה ה-21 היוותה מץ יעד להגירה פנימית של יהודים משאר חלקי צרפת ובעיקר מפריז, עקב אנטישמיות.
רבני מץ
לאחר פטירת ה'שאגת אריה' ירדה קרנה של רבנות מץ. רבי צבי הירש לוין, שהתפקיד הוצע לו, דחה את ההצעה, ומץ נותרה בלא רב רשמי. מונו ממלאי מקום מקרב דייני בית הדין בני הקהילה, ובסופו של דבר מונה רבי אורי פייבוש כהן, אחד הדיינים, לרב. לאחר פטירתו הובא מגרמניה רבי אשר ליאון, אך תוך חצי שנה הוא הוחלף ברבי מאיר שרלוויל, שוב אחד מדייני הקהילה. משהוקמה הקונסיסטוריה המחוזית הפכה משרת רב הקהילה לרבה של הקונסיסטוריה. משרה זו הוצעה לרבי אשר מוולרשטיין, בנו של ה'שאגת אריה', אך הוא דחה את ההצעה והרב שרלוויל המשיך בתפקידו. לאחר פטירתו מונה לתפקיד דיין נוסף, הרב גוגנהיים. בניגוד לרבנים שכיהנו בתקופות קודמות, רבנים אלה לא היו מן השורה הראשונה של רבני אירופה. לאחר פטירת הרב גוגנהיים לא מונה רב, ורבי אהרן ווירמש, בעל 'מאורי אור' וגם אחד מחברי הסנהדרין של פריז, שימש כממלא מקום. רק לאחר פטירת הרב הבא, רבי נתנאל וידרסהיים, מונה רבי אהרן ווירמש לרב העיר. הרב ווירמש היה היחיד מרבנים אלה שהיה תלמיד חכם גדול ובעל שם. על אף שהתגורר במץ מרבית ימיו ואף שימש בה ראש ישיבה ומורה הוראה לאחר פטירת ה'שאגת אריה', הוא לא מונה עד אז למשרת הרב והעדיפו על פניו מועמדים אחרים, גם אם ידיעתם בתורה הייתה פחותה יותר, משום שלא היה בקיא בצרפתית. עובדה זו מעידה על שינוי בהעדפותיהם של פרנסי הקהילה ובציפיותיהם מהרב.
ביתין
הכפר מוקף במטעי זיתים מכל צדדיו ובפאתיו הדרומיים ישנו מבצר צלבני, בורג' ביתין שהשתמר כמעט בשלמותו ובו גם פסיפס שחוק של מגן דוד. כיום ומזה זמן רב, פתוח הכביש בין ביתין ובין רמאללה. הכפר אסור לתנועת ישראלים.
התקופה העותמאנית
ביתין הוקם בשנות ה-40 של המאה ה-19 בידי פליטים קייסים מהכפר בורקה שעזבו את כפרם בגלל לחץ הימנים מהכפר דיר דיבוואן הסמוך. בשנת 1838 תיאר אדוארד רובינסון את המקום כמכיל רק רועים שגרו באוהלים בין החרבות של בית אל, אך בראשית שנות ה-50 של המאה ה-19 הוא כבר תואר ככפרון על ידי הנוסע ואן דה ולדה ופליסיאן דה סוסי תיארו כמקבץ בקתות חרבות. בסביבות 1860 תיאר פטרמן את הכפר ככולל כ-50 גברים מוסלמים והבחין שהכפר צעיר יותר מהכפרים שבסביבה, אף שהעריך את גילו בכ-200 שנה.
חסידות סוכטשוב
היסטוריה
שיטת הלימוד הביאה את החתירה הקוצקאית לאמת ללימוד התלמוד, והביאה אותו לסטות מהפלפול הפולני ולעסוק בבירור ההלכה למעשה. שיעוריו היו פעמיים ביום ונמשכו כארבע שעות ברציפות והשתתפו בהם רק תלמידים מובחרים שסיימו ללמוד את התלמוד הבבלי. לאחר פטירת הרבי מקוצק נסע כחסיד לאדמו"ר רבי יצחק מאיר אלתר מגור, ואחריו לרבי חנוך הניך הכהן לוין מאלכסנדר שאליהם נסעו רוב חסידי ההחידושי הרי"ם מגור. לאחר פטירת רבי העניך מאלכסנדר רוב חסידי גור החלו לנסוע לנכדו של רבם, הרבי יהודה אריה ליב אלתר (ה"שפת אמת") מגור. רבי אברהם בורנשטיין חזר לקראשנעביץ שם כיהן כרב העיירה. כעבור מספר חדשים (בחודש סיון תר"ל) לאחר שפנו אליו רבים מחסידי קוצק, שעדיין חיפשו רבי, קיבל על עצמו את הנהגת החסידים, שנקראו אז חסידי קראשנעביץ וזאת עד שעבר לעיר סוכטשוב, שמאז נקראה חסידות סוכטשוב. הנהיג את החסידות כארבעים שנה עד פטירתו בסוכטשוב בי"א באדר א' ה'תר"ע, 20 במרץ 1910. עם פטירתו מנתה החסידות כמה אלפי חסידים.
בנו רבי שמואל בורנשטיין הוכתר לממלא מקומו של אביו לפני סתימת הגולל לקבר אביו הנהגתו הייתה בתקיפות בנוסח קוצק, עקב מלחמת העולם נאלץ לעזוב את סוכוטשוב ועבר ללודז' ולזגערזש. נפטר בעיירת המרפא אוטבוצק בכ"ד בטבת ה'תרפ"ו, והובא לקבורה באהל בסוכטשוב ליד קברו של אביו, מרכז החסידות לא שב עוד לעיירה, שנחרבה בימי מלחמת העולם הראשונה ומספר יהודיה נותר מצומצם גם לאחר שהשתקמה. נאמר כי בפטירתו הייתה החסידות שנייה בגודלה לאוסטרובצה במספר הלמדנים שבה.
Glory Days
קידום
כדי לקדם את האלבום, יצאו ליטל מיקס ב-27 במאי 2017, לסיבוב ההופעות הרביעי שלהם, "The Glory Days Tour", אשר הסתיים ב-25 במרץ 2018. סיבוב ההופעות גרף 42,000,000$ דולר עם מכירת 810,810 כרטיסים, ובכך הפך לסיבוב ההופעות המכניס ביותר של הלהקה.
צ'אבוי
יהודי צ'אבוי
יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה.
פרימטים
אצל הפרימטים הראייה היא החוש המפותח ביותר. יש להם ציפורניים, שתי בלוטות חלב בלבד ולרוב נולד צאצא אחד בכל המלטה. ובנוסף, מלבד הקואלות, הם בעלי החיים היחידים בטבע בעלי טביעות אצבע.
לענה
הלענה נפוצה בקרב המטבח המרוקאי וידועה בטעם העלים המריר שלה. בין השאר היא משמשת להכנת אבסינת, אוזו ויין ורמוט. הלענה ידועה באבקניה האלרגנים אשר פורחים בסתיו וגורמים לאלרגיות רבות בקרב הרגישים אליה.
גביע העולם בכדורגל נשים 2019
מוקדמות הגביע
באוקטובר 2016 הודיעה פיפ"א על מספר המקומות בטורניר לפי אזורים. בשלבי המוקדמות התחרו 144 נבחרות משמונה אזורים על 24 מקומות בטורניר לפי הסדר הבא:
אצטדיונים
הערים שנבחרו לארח את המשחקים הן ליון, פריז, ניס, מונפלייה, רן, לה האבר, ואלנסיין, ריימס וגרנובל.
יאקובלב
בשנת 1992 התמזג המשרד יחד עם מפעל התעופה של סמולנסק, ליצירת "חברת יאקובלב למטוסים" שהופרטה, וכיום מייצרת כתב"ם סיור בשם "פצ'לה" (דבורה). כמו כן, באותה השנה החברה חתמה על הסכם עם התעשייה האווירית על יצירת מטוס מנהלים "גלקסי" שבוטל בהמשך. בשנת 2005, לאור המצב הכלכלי, צומצם מספר העובדים מכ־1300 ל-311, ורוב הנכסים נמכרו. החל משנת 2005 החברה מהווה חלק מתשלובת "אירקוט" שמרכזה במוסקבה.
זמן (מגזין)
היסטוריה
בשנת 2004 הוקם הירחון (באנגלית) על ידי חיים צבי גולדברגר ומנדל ווגשל. בשנת 2012 יצא הירחון לדפוס בעברית בפעם הראשונה.
תוכן
החל מ-2020 מערכת זמן מוציאה גיליון מקביל בשם "מקיף", המוקדש לנושא נבחר.
צוות
בשנת 2014 מונה חיים קליגר להיות מנכ"ל זמן בישראל אך לבסוף פרש כשנה מאוחר יותר. כיום מנכ"לי זמן בישראל הם חיים צבי גולדברגר ומנדל ווגשל.
ישראל הרן
ביוגרפיה
ב-1958 התגייס לשירות הביטחון הכללי. הוא עסק בחקירות בתחום המגזר הערבי, בסיכול ריגול, בסיכול טרור יהודי ובתחום האבטחה. הוא שימש ראש מחלקת הדרכה ולאחר מלחמת ששת הימים הקים את בית הספר ללימוד ערבית של השב"כ. בהמשך שירותו כיהן כראש אגף ונחשב לשלישי בהיררכיית הארגון. במהלך שירותו עסק בשימור מורשת הארגון, ולאחר פרישתו מונה להיסטוריון השב"כ. הוא עסק בהצלה ושיחזור מסמכי הבולשת הבריטית שהוחזקו בידי השב"כ.
פרנצ'סקו פטרארקה
מסעותיו בעולם
ב-1331 נסע פטרארקה לפריז, ומשם לפלנדריה ולגרמניה. ב-1333 גילה בעיר ליאז' (כיום בבלגיה), כתב יד עתיק ובו נאום של קיקרו. משם נסע לרומא וחזר לאביניון. ב-1336 טיפס עם אחיו ושני משרתים אל פסגת מון ונטו (הר גבוה ליד אביניון) ובעקבות כך כתב את חיבורו המפורסם "העלייה להר ונטו". כתיבתו בחיבור זה מתאפיינת ברגישות רבה לעולם הטבע וניתן למצוא בו ביטוי לעיסוק בחיים הארציים לעומת ההתמקדות בתאולוגיה ובאל. רעיון זה עומד בבסיס תרבות הרנסאנס.
ב-1343 האפיפיור קלמנס השישי שלח את פטרארקה לנאפולי בשליחות דיפלומטית. ב-1345 גילה פטרארקה בעיר ורונה כתב יד עתיק ובו מכתביו של קיקרו לאטיקוס, ברוטוס וקווינטוס. ב-1346 מינה קלמנס השישי את פטרארקה לכומר בעיר פארמה, וזיכה אותו בהכנסות מרכוש הכנסייה.
אל תתעסקו עם הזוהן
עלילה
זוהן מזוהה על ידי נהג מונית בשם סלים (רוב שניידר), שהתעמת עמו בתקופה שבה שירת זוהן בצבא, כשאז השפיל אותו זוהן וגנב לו את העז. סלים משכנע את חבריו להתנקש בזוהן, אך ההתנקשות נכשלת. לאחר מכן הם פונים אל חזבאללה, אך מסתבר כי חזבאללה משעה את פעילות הטרור שלו "עד להתפוצצות המשא ומתן עם ישראל". לבסוף הם מאתרים את "הפנטום" טלפונית. לאחר שהתפרסם ברבים ש"הפנטום" חיסל את זוהן בביירות, הוא הפך לכוכב-על ופתח רשת מסעדות מזון מהיר מזרחי. אולם סלים מודיע לו שזוהן חי וקיים בניו יורק, ו"הפנטום", שתהילתו מבוססת על הידיעה (הכוזבת) שהרג את זוהן, מכריז שיגיע לניו יורק כדי להרוג את זוהן סופית.
הקשר תרבותי
הסרט רווי בתכונות, במנהגים ובביטויים שהם פרודיות על מאפיינים מזרח תיכוניים, בשמות אחרים. כך, למשל, זוהן מכור למשקה בטעם פירות בשם "פיזי בובאלך". בחורה קלת-דעת בסלנג ישראלי היא "פונתחת", שווארמה היא "מוכנטוחן", והישראלים והערבים כאחד מוצגים כמכורים למשחק ה"האקי סאק" שאינו מוכר במזרח התיכון (נראה כי המדובר בהתייחסות לעגנית, ממעיטה ופארודית למשחק הכדורגל הזוכה למעמד של הספורט האהוד ביותר בחברה המזרח תיכונית ובחברות רבות בעולם, אך ליחס מזלזל בתרבות האמריקנית). כמו כן מוצג זוהן כאדם חסר עכבות מיניות, כמקובל, כך נרמז, בתרבות הישראלית. גם "הפנטום" הוא פרודיה על דמות של מנהיג ולוחם ערבי שחצן, ריקני ורודף שמלות, אם כי בסצנת הסיום מתגלות חולשותיו ואנושיותו, המתבטאות באהבתו לנעליים מעוצבות.
חורבת סומקה
ייתכן ומקור השם הוא באוג הבורסקאים, הקרוי סומאק בערבית. הביקור באתר מוגבל, משום שהוא בשולי שטח אש של צה"ל.
היסטוריה
באתר נמצאו שרידים מהתקופה הרומית והתקופה הביזנטית (המאות ה־2 - 7 לספירה), ומעט שרידים מהתקופה הצלבנית והממלוכית. המקום ננטש לאחר התקופה הממלוכית.
אל תתעסקו עם הזוהן
בישראל
בישראל התקבל הסרט באהדה, ומרבית הכתבות שעסקו בו עסקו בנקודה הישראלית שעולה מן הסרט, ובהצלחתו של עידו מוסרי במקום בו נכשלו רבים אחרים, הופעה בתפקיד חשוב בסרט הוליוודי מוביל. אורון שמיר מ"עכבר העיר" טען כי זהו "סרט הבורקס הטוב ביותר שנראה כאן כבר שנים", נחום מוכיח מאתר "קולנוע" כתב כי הסרט הוא קומדיה פרועה, שמביאה לצחוקים רועמים. במעריב כתבה אודטה שוורץ טענה כי הסרט עושה עבודת הסברה פרו ישראלית ואנטי מלחמתית יותר טובה משירות ההסברה של משרד החוץ. איתי שלמקוביץ מאתר הקולנוע הישראלי "עין הדג" כתב כי מדובר בסרט מצחיק למרות איכותו הנמוכה. למסקנה דומה הגיע יהודה סתיו שכתב בידיעות אחרונות כי הסרט הוא "סרט מצחיק, כשהוא לא מגוחך", וכי "זוהן הוא מסוג הסרטים שהם מעבר לטוב ולרע. זה סרט שצופים בו דרך משקפיים סלחניים, מתמכרים אליו לשבועיים כאילו היה סרט פולחן נצחי, ושוכחים ממנו לתמיד". דרור עמיר, באתר ynet, מצא כי הסרט הוא "מביך" ו"רדוד".
חורבת סומקה
בית הכנסת
בית הכנסת אותר בתור מבנה בצורת בסיליקה, הכולל אולם מבוא במזרח, שלושה פתחים ואולם התכנסות. במקום נמצאו עמודים מחורצים ושרידים ארכיטקטוניים נוספים. עם זאת, לא נמצאו במקום ממצאים ייחודיים לבית כנסת, כדוגמת במת תפילה. גודלו של מבנה בית הכנסת: 19 מטר על 15 מטר. בחפירות שנערכו במקום בשנת 1905 אותר משקוף בית הכנסת, עליו תבליט המתאר שני אריות הפונים זה אל זה. המשקוף מתגלגל, חלקו העיקרי הפוך בין האבנים הגדולות הכבדות סביבו.
מבני התעשייה
צפונית-מזרחית מבית הכנסת נמצא מבנה של בית מלאכה גדול, בשטח של 250 ממ"ר הרצפה מטויחת וכרויות בה בריכות רבועות. כן נראים במקום אגני מים קטנים, דמויי שקתות ועמודים עגולים שחריצים עוברים דרכם. משערים כי המקום שימש לסחיטת פירות אוג הבורסקאי, אשר מיציו משמשים לעיבוד עור. ייתכן שבבית מלאכה זה, ואחרים כמותו הפזורים בשטח, עסקו גם בהפקת צבעים כמו צבע צהוב מפרחים מקומיים.
עוד מתקן תעשייתי שנמצא בסביבה, הוא מאגר מרובע, בגודל של 4 מטר על 4 מטר ועומקו 3 מטר. בפינת הבריכה נמצא אגן לשיקוע הסחף ובתקרתו פתח לשאיבה. היום, הוא משמש את רועי הצאן.
פיודור סמולוב
פיינורד
ב-14 ביולי 2010 הושאל לפיינורד. את הופעת הבכורה שלו בליגת העל ההולנדית בכדורגל עשה ב-8 באוגוסט 2010 במשחק נגד אוטרכט, שהסתיים בניצחון קבוצתו בתוצאה 3:1. אך עם הזמן לא שוחרר לשחק ובסך הכל הופיע בשורות פיינורד 11 פעם והבקיע שער אחד בלבד.
אוראל
ב-1 בספטמבר 2014 הוא הושאל לקבוצת אוראל יקטרינבורג ובשורות אוראל החל להפוך לשחקן מצטיין. ב-31 במאי 2015 חוזה ההשאלה שלו הסתיים וב-1 ביוני הסתיים גם החוזה שלו בדינמו מוסקבה.
לוקומוטיב
באוגוסט 2018 עבר ללוקומוטיב מוסקבה תמורת 9 מיליון יורו, למשך 4 שנים. את הופעת הבכורה במדי לוקומוטיב ערך בהפסד קבוצתו לאורנבורג, ב-12 באוגוסט 2018. את שער הבכורה הבקיע בניצחון לוקומוטיב על אנז'י בתוצאה 2:1 במשחק המחזור החמישי בעונת 2018/2019.
ביכורי השדה דרום
בערוב הימים אליעזר קלורגלוס מכר את חלקו לדודי עזרא, בעלי קבוצת NETO.
בשנת 2011 נוסדה החברה הבת גרין ארק בע"מ, העוסקת בייצוא פירות וירקות לאירופה.
הליכה תחרותית
כללים
לאורך המסלול עוקבים אחרי ההלכים שופטים, שתפקידם לוודא שאין הפרה של הכללים. שופט שמבחין בהלך שעלול להפר את הכללים רשאי להוציא לו כרטיס צהוב. שופט שהבחין בהלך שהפר את הכללים (כלומר, ניתק מגע מהקרקע או כופף את הרגל הניצבת על הקרקע), רשאי להוציא לו כרטיס אדום. כל כרטיס כזה מדווח לשופט הראשי. הלך שקיבל שלושה כרטיסים אדומים משלושה שופטים שונים שאינם מאותה מדינה - נפסל, ועליו לעזוב את המסלול מיד.
דן קרצר
קורות חיים
קרצר כיהן כצוער בשגרירות ארצות הברית בקהיר, בזמן שבו נרצח נשיא מצרים אנואר סאדאת ב-1981, וכן כמזכיר לעניינים מדיניים בשגרירות ארצות הברית בתל אביב. בתום כהונתו במצרים וישראל, שב לארצות הברית ובין השנים 1982–1986, עבד בתפקיד סגן מנהל הדסק המצרי במחלקת המדינה של ארצות הברית. במסגרת תפקידיו הדיפלומטיים, בשנים 1981–1982, נטל חלק פעיל בארגונו של כוח המשקיפים הרב-לאומי בחצי האי סיני. מאוחר יותר, כיהן בצוות תכנון המדיניות, כסגן עוזר מזכיר המדינה לענייני המזרח הקרוב, וסגן עוזר מזכיר המדינה למודיעין ומחקר. בשנת 1988 היה קרצר בין מנסחי יוזמת השלום של מזכיר המדינה ג'ורג' שולץ. בשנת 1991 כיהן כחבר המשלחת האמריקאית לוועידת השלום במדריד.
ת'כר
מוצאם
מוצאם של הת'כר אינו ידוע. על פי התעתיק סיקולו, הוצע שמקורם בסיציליה, הצעה נוספת היא שמקורם בקיליקיה שבאסיה הקטנה. במיתולוגיה היוונית מופיעה דמות בשם ת'כר שהיה בנו של טלאמון שלחם במלחמת טרויה, כמייסד העיר סלמיס שבקפריסין של היום.
מוריס קולן
ביוגרפיה ויצירה
בשנת 1910 הוא התחתן עם ברברה מרצ'נט פיילוט, אלמנה שבנה, בנו החורג, גדל לאמן רוברט פיילוט. באותה שנה הוא הוזמן להיות חבר במועדון האמנותי הקנדי המתקדם.
מדבר נמיב
מדבר נמיב הוא מדבר באפריקה הדרומית, המשתרע לאורך רצועת החוף במערב נמיביה ובדרום מערב אנגולה, בין האוקיינוס האטלנטי למתלול נמיב. מקור השם "נמיב" בשפת הנאמה, ופירושו "מקום נרחב". בשנת 2013 הוכרז שטח של 30,777 קמ"ר מהמדבר כאתר מורשת עולמית בשם "ים החול נמיב".
נוכחות אנושית
מדבר נמיב הוא אזור חשוב לכריית טונגסטן, מלח ויהלומים.
קונסטנצה מוצרט
היא נולדה בשנת 1763 ב-Zell am Wiesenthal. פגשה לראשונה את וולפגנג אמדאוס בשנת 1777 במנהיים, אולם באותה שעה גילה מוצרט עניין דווקא באחותה הגדולה אלויזיה. כשפגש מוצרט את המשפחה בשנית בשנת 1781 בווינה, אלויזיה כבר הייתה נשואה. מוצרט התגורר אצל משפחת ובר תקופה מסוימת, אולם עזב עקב שמועות על היחסים ביניהם. גם אלויזיה וגם קונסטנצה (כמו גם אחיותיהן סופי ויוזפה) היו זמרות. מוצרט כתב עבור קונסטנצה את תפקיד הסופרן במיסה הגדולה שלו בדו מינור.
ז'אק פיקאר
שארית חייו
בשנות השבעים של המאה ה-20 פיתח פיקאר את הצוללת "טרוטה" (FA Forel), שבעזרתה נחקרו האגמים השווייצרים בשנים 1978–2005. כל הצוללות שפיתח קיימים עד היום, וחלקן ניתן לראות כמוצגים. פיקאר עבד באופן אינטנסיבי עם הקרן שהקים ב בשווייץ על אגם ז'נבה לשימור ומחקר בעלי החיים הימיים. עד זקנה, בגיל 82, הוא עדיין השתתף בצלילות עמוקות.
הוראת המתמטיקה בישראל
הוראת המתמטיקה באוניברסיטאות
מתמטיקה נלמדת גם בקורסי יסוד במגוון רחב של מדעי הטבע, כגון פיזיקה, כימיה וביולוגיה. זאת, מכיוון שמתמטיקה דרושה בתחומי המדע כדי לבטא רעיונות או חוקי טבע ולבצע חישובים.
יד טבנקין
יד טבנקין (ע"ש יצחק טבנקין) היא עמותה רשומה, הפועלת כמרכז רעיוני למחקר ותיעוד של התנועה הקיבוצית. מטרתה לשמר את הזיכרון ההיסטורי של התנועה הקיבוצית ולחקור את קורותיה בעבר ובהווה. בנוסף למחקר, המרכז הוא גם הוצאה לאור המפיצה ספרים של מומחים בתחום. המרכז מקיים ימי עיון, כנסים וסמינרים. בית יד טבנקין ממוקם בקמפוס סמינר אפעל ברמת אפעל. במקום נמצאת גם מצבתו המקורית של דב בר בורוכוב.
היסטוריה
עמותת יד טבנקין נוסדה בשנת 1971 על ידי קבוצת חברים מתוך הקיבוץ המאוחד. ב-1979 נבנה הבית שבו מתקיימת פעילות המוסד, וב-1981 היא נרשמה כעמותה. כמו כן הוקמה קרן המבטיחה את קיומה של העמותה על כל מרכיביה. בין חבריה הראשונים של העמותה נמנו יעקב זק, משה אולניק, פטר גלבוע, ישראל גלילי, זאב כץ, אליעזר לוין, זאב צור, יעקב צור, יוסקה רבינוביץ, דני רוזוליו, יצחק תמיר (סטופה), צבילי בן משה.
אגם אואסה
אגם אואסה (באנגלית: Lake Oesa) הוא אגם הממוקם בהרי הרוקי הקנדיים, בשטח הפארק הלאומי יוהו, בסמוך לעיר פילד, בפרובינציית קולומביה הבריטית בקנדה.
טוס-על-חוט
רקע
במטוסים בעלי מערכות בקרת טיסה ישנות כדוגמת המיראז' 3 נדרש היה הרבה ניסיון ותשומת לב מהטייס כדי להגיע למצב ירי. זה נבע מכך שהטייס היה צריך להתחשב בנתונים כמו מהירות, עומס (כוח ג'י) וזווית התקפה בעוד הוא מנסה לאתר מטוס אויב, לנתח את המצב שלו ולהחליט איך לתקוף אותו. מערכת טוס־על־חוט מחשבת את כל הנתונים הנחוצים להטסת המטוס בעצמה, ומטיסה את המטוס בהתאם לפקודת הטייס ומגבלות הביצועים של המטוס, כך שהטייס חופשי להתרכז במשימתו.
גבעת התחמושת (שיר)
גבעת התחמושת הוא שיר עברי המנציח את הקרב המפורסם על גבעת התחמושת בירושלים במלחמת ששת הימים. השיר נכתב על ידי יורם טהרלב, הולחן על ידי יאיר רוזנבלום ובוצע על ידי להקת פיקוד מרכז בתוכניתה "איפה המרכז". השיר התפרסם מספר חודשים לאחר תום המלחמה והפך כמו שירים עבריים נוספים הקשורים למלחמות ישראל לנכס צאן ברזל בתרבות הישראלית.
בוריס טרכטנברוט
בּוֹרִיס (בּוֹעז) טרַכטֶנבּרוֹט (ברוסית: Борис Авраамович Трахтенброт; 19 בפברואר 1921 – 19 בספטמבר 2016) היה מתמטיקאי ישראלי (לשעבר סובייטי) שעסק בלוגיקה מתמטית, אלגוריתמים, חישוביות וקיברנטיקה.
ביוגרפיה
ספריו במדעי המחשב, שנכתבו ברוסית, תורגמו לשפות רבות.
המאה ה-6 לפנה"ס
שינויים מדיניים
במזרח התיכון - המחצית הראשונה של המאה מתאפיינת בהגדלת השפעתה של האימפריה הבבלית החדשה לאחר ניצחונה על האימפריה האשורית החדשה. בשנת 586 לפנה"ס נחרבה ממלכת יהודה על ידי הבבלים.
התפתחות בתחומי חקר הטבע, פילוסופיה ודת
בפרס נוסדת דת זרתוסטרה.
היבטים נוספים
שור הבר הפסיק להתקיים בשטחה של ישראל.
עין אנושית
עַיִן היא איבר החישה של מערכת הראייה הרגיש לגלי אור ומשמש על ידי כך לראייה. כמו לאדם, לבעלי חיים רבים יש עיניים. העין מעבירה למוח מידע על מידת התאורה של הסביבה, ומאפשרת את הראייה. העין האנושית מורכבת באופן בסיסי מעדשה המרכזת את קרני האור על הקולטנים הרגישים לאור, הממירים את האור לאות חשמלי המועבר למוח. עיני האדם - בדומה לחלק גדול ממיני הטורפים ואוכלי-הכול - ממוקמות בקדמת הראש, מיקום המאפשר התמקדות בטרף, ובמרחק-מה האחת מהשנייה, מה שמאפשר ראייה תלת-ממדית.
עין מח'נה
היסטוריה
המעיין מופיע בספרה של אורנה בורדמן "פסיעות בחול".
ארץ הפלאות של אליס
ארץ הפלאות של אליס (באנגלית: Alice's Wonderland) הוא סרט אנימציה אמריקאי קצר, הראשון שהופק על ידי היוצר וולט דיסני. הסרט הוא הראשון בסדרת סרטי "קומדיות אליס", סרטי לייב אקשן המתארים את הרפתקאותיהם של ילדה בשם אליס והחתול שלה ג'וליוס.
הסרט, באורך 12 דקות ו-29 שניות, הופק כסרט אילם בשחור-לבן. הוא הופק בקנזס סיטי שבמדינת מיזורי בארצות הברית. הסרט מעולם לא הוקרן באופן מסחרי, אלא הוצג על ידי דיסני למפיצי סרטים שונים במטרה לגייס כסף למימון יצירתו.
שלום דובער שניאורסון
ישיבת "תומכי תמימים"
משנתבססה הישיבה, היא הפכה לציר המרכזי לא רק של חיי ה"חצר" אלא של כלל החסידים. מאמרי הרבי נאמרו בפני התלמידים בלילות שישי, במשך השבת חזרו התלמידים על המאמרים בסיוע ה"חוזרים" שתפקידם היה לזכור בדיוק רב את מילות הרבי, לאחר מכן חזרו על הדברים לפני הרבי, תוקנו במדת הצורך, ובמוצאי השבת הועלו עלי כתב, הודפסו במכונת העתקה, והופצו בקרב החסידים. כך גם החסידים החיים במרחקים יכלו לעיין בדברי הרבי, זמן לא רב לאחרי אמירת המאמר. באופן זה מאמרי הרבי גיבשו את החסידים סביב הישיבה והרבי. ה"תמימים" נדרשו להתפרס בתפוצות החסידים ולספק את נפשם הצמאה באמצעות חזרה על מאמרי חסידות, סיפורים, והתוועדויות.
משנתו
בדרך כלל, כשבא לבאר עניין מוקשה בחסידות אמר סדרה של מאמרים המכונה בשם "המשך". פעמים כתב עניין כמקשה אחת ורק אחר כך, כשאמרו ברבים, חלקו למאמרים נפרדים. זמני תחילת ההמשכים היו בדרך כלל ראש השנה או שבועות (לעומת אביו, הרבי מהר"ש, שהתחיל את מסורת ה"המשכים", שאצלו היה הזמן בעיקר בפסח). החסידים נוהגים לקרוא להמשכים על פי שנת אמירתם (כגון "המשך רנ"ט" להמשך שנאמר בשנת ה'תרנ"ט (1898-1899)). שני "המשכים" ארוכים במיוחד: "יום טוב של ראש השנה", שאמירתו החלה בראש השנה של שנת ה'תרס"ו (1905) ונגמר בראשית שנת תרס"ח, ו"בשעה שהקדימו", שהתחיל בשבועות של שנת ה'תרע"ב (1912) ונמשך על פני ארבע שנים. לצד מאמריו במשנת החסידות, הוא גם אמר מאמרים המדריכים את האדם כיצד לעבוד את ה'. מתוכם מאמר "החלצו" הנזכר ו"נר חנוכה" של שנת ה'תרמ"ג. הוא גם הוציא שני קונטרסים "קונטרס התפילה" (ה'תר"ס, 1900) ו"קונטרס העבודה" (ה'תרס"ט, 1908), הדנים בנושאים אלו.
ארטילריה רקטית
רקטה
רוב הרקטות הן חסרות הנחיה, ונקודת פגיעתן נקבעת על ידי זווית השיגור, פעילות המנוע הרקטי, חוקי הפיזיקה והבליסטיקה בפרט ותנאי מזג האוויר (כגון רוח). במאה ה-21 פותחו רקטות מתקדמות יותר, בעלות יכולת לתקן את מסלולן. הן כוללות מערכת ניווט אינרציאלית או GPS ועל ידי השוואה מתמדת של מיקומן לעומת מיקום המטרה כפי שהוזן בשיגור, הן מתקנות את מעופן (בדרך כלל באמצעות פליטת רשף מנחירים מיוחדים). בניגוד לטיל, הרקטה איננה מונחית ואי-אפשר לעדכן את מיקום המטרה מרגע ששוגרה. דוגמה לרקטות מתקנות מסלול תוצרת ישראל (תעש מערכות) הן רעם איתן המסוגלת לשגר חימוש מצרר בדיוק גבוה יחסית לרקטות מצרר "טפשות", וכן רקטות כידון קסום ורומח שהן בעלות יכולת פגיעה כמעט נקודתית (CEP קטן מ-10 מטר) במטרות נייחות.
שימוש מודרני
אחת מהרקטות הארטילריות הנפוצות ביותר בעולם היא רקטת הגראד שייצרה ברית המועצות. כיום הנשק הרקטי העיקרי של צבאות נאט"ו הוא משגר רקטות M-270 MLRS.
אחלמה
היסטוריה
האחלמה גם משמשת כאבן ההולדת של חודש פברואר בארצות הברית.
Honey, I'm Home
Honey, I'm Home (בעברית: מותק, אני בבית) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי Come On Over. השיר יצא לאור ב-19 באוגוסט 1998, כסינגל השישי מתוך האלבום. השיר זכה להצלחה מסחרית נאה, כאשר סדר גודל מכירותיו בעולם עומד על למעלה מ-200,000 עותקים.
תיכון מקיף אמי"ת ע"ש גוטוירט שדרות
תיכון מקיף אמי"ת ע"ש גוטוירט שדרות (נקרא גם בית ספר לערכים ולמדעים אמי"ת המקיף הכללי ע"ש גוטוירט שדרות) הוא בית ספר מקיף שש שנתי ומכללת י"ג-י"ד בשדרות השייך לרשת אמי"ת.
המאה ה-2 לפנה"ס
בסין, הייתה תקופה זו גם שיא בשלטונה של שושלת האן המערבית.
Xinu
Xinu פותחה לצורך הדגמה והוראה של מערכות הפעלה באוניברסיטה, אך מספר מוצרים מסחריים, כמו מדפסות עשו בה שימוש. Xinu משמשת ללימוד מערכות הפעלה באוניברסיטאות ומכללות ברחבי העולם וגם בישראל.
שלום פחטר
בית החרושת
בשנת 1910, לאחר הגעתו לארץ ישראל, יסד, יחד עם קלמן הופמן, מסגריה שצמחה לבית חרושת בשם פחטר והופמן. לאחר מלחמת העולם הראשונה עשה ניסוי בשיתוף פועליו ברווחי בית החרושת. הפועלים שבשנה הראשונה ראו רווחים שמחו מאוד על הרעיון, אך לאחר שבשנה השנייה היו הפסדים בקשו לקבל משכורת וויתרו על השיתוף ברווחים. החל משנת 1922 היה המפעל לספק של חברת החשמל ובשנת 1928 הקימה מפעל מיוחד בחיפה שהעסיק 130 פועלים, על פי חוזה עם חברת החשמל. בסוף 1929 עבר המפעל לייצר עבור חברת של.
פעילות ציבורית
באמצע שנות העשרים הציע פחטר כמה הצעות לעיריית תל אביב לשיכון ציבורי, אך כולן נדחו. ב-1933 נגש בעצמו להקים מפעל "שיכון עצמי" ובתמיכת בנק קופת עם שנתן משכנתאות נוחות למשתכנים, הקים את קריית מאיר.
העדשאי
המשכים
במחווה "גדול מהחיים" שכתב רוברט היינליין לסמית' ונכלל ב"יקום המורחב" שלו, היינליין כתב:
האירועים בספרים אלה מתרחשים בין "עדשאיי השלב השני" לבין "ילדי העדשה", ומתייחסים למאורעות ודמויות ב"מפוצץ המערבולת". קייל היה חבר קרוב ושותף סודו של סמית' והתכוון (בפיקוחה ובאישורה של בתו של סמית', ורנה טרסטרייל) שספריו יזכירו את הסגנון של הסדרה המקורית. אולם, סגנון כתיבתו של קייל היה מעט שונה, וספריו סטו בהרבה מהגבולות שאותם הציב סמית', למשל תיאורם של מחשבים דיגיטליים בעלי בינה מלאכותית ועדשאיות בנות המין השני.
מה עבר עליי
מה עבר עליי הוא סינגל שהוקלט על ידי הזמר הישראלי עדן חסון. השיר יצא לאור ב-10 בדצמבר 2019 כסינגל מתוך אלבום 2, על ידי חברת התקליטים Mobile1 Music.
רקע וכתיבה
בסמוך לצאתו כסינגל, עלה השיר לרשת הזרמת המדיה ספוטיפיי.
כנסיית ניקולאי הקדוש (המבורג)
בנייה נאו-גותית
האדריכל האנגלי ג'ורג' גילברט סקוט, שהיה מומחה בשחזור כנסיות מימי הביניים ותומך נלהב של הסגנון הגותי, מונה להתוות תכנון חדש לכנסייה. הוא תכנן ספינה ראשית באורך 86 מטר, עם קמרונות בגובה 28 מטר. האדריכלות שלו הושפעה מהגותיקה הצרפתית והגותיקה האנגלית, אם כי הצריח המחודד היה גרמני באופיו. כמות הפסלים שנעשו מאבן חול בפנים המבנה ועל הצריח הייתה בלתי רגילה. הכנסייה החדשה נבנתה דרומית-מזרחית למבנה הישן שנשרף, מרחק קצר ממנו, במקום בוNeue Burg (הטירה החדשה) עמדה פעם.
הכוחות הקנדיים
מדיניות ההגנה
בהתאם למשימות ולעדיפויות הללו, כוחות ההגנה של קנדה גם תורמים לתחום הדיפלומטיה הצבאית באמצעות מגוון של פעילויות, כולל הצבתם של הנספחים הצבאיים, השתתפות בפורומים צבאיים דו-צדדיים ורב-צדדיים, ביקורי ספינות ומטוסים, אימונים משותפים ופעילויות לקידום יחסים בינלאומיים.
מבנה נוכחי
חוקת קנדה מגדירה שהמפקד העליון של כוחות ההגנה הוא הריבון, מלכת קנדה, שמאז 1904 מאציל את סמכויותיו למושל הכללי של קנדה. כל הפקודות למשימותיהם של הכוחות, כולל הכרזה על מלחמה, נחתמות על ידי המונרך או על ידי המושל הכללי. יחד עם זאת, על פי חוק וסטמינסטר מ-1931 ועל פי הנוהג המקובל, חייבים המונרך והמושל הכללי לפעול על פי הצעתם של שרי הקבינט, כולל ראש הממשלה ושר ההגנה שאחראים בפני הפרלמנט.
הצי המלכותי הקנדי
בראשו של הצי המלכותי הקנדי עומד מפקד הצי וברשותו 33 ספינות מלחמה וצוללות המחולקות לצי הפסיפי ולצי האטלנטי. הצי מתוגבר במגוון של כלי טיס וספינות אספקה. הצי משתתף בתרגילים ובמבצעים משותפים של נאט"ו וספינותיו מוצבות בכל רחבי העולם במשימות בינלאומיות.
בעיית תרמיל הגב
הגדרת הבעיה
בבעיית תרמיל הגב הלא חסומה, מותר לקחת מספר עותקים בלתי מוגבל מכל עצם: x_i \geq 0.
תכנון דינאמי
האלגוריתם הבא פותר את בעיית תרמיל הגב הבינארית בסיבוכיות זמן O(nW).
אלגוריתמי קירוב
גישה אחרת לפתרון הבעיה היא שימוש באלגוריתמי קירוב. לבעיה זו קיימים מספר אלגוריתמי קירוב כולל סכמת קירוב פולינומית מלאה (FPTAS).
נמיין את העצמים (שמשקלם אינו גדול מהחסם; עצם שמשקלו גדול מהחסם W אינו רלוונטי לבעיה) לפי יחס המחיר-משקל שלהם p_i/w_i. נוסיף לתרמיל, כל עוד זה אפשרי, את העצם הבא ברשימה הממוינת לפי יחס מחיר-משקל (מתחילים עם העצם בעל היחס הגבוה ביותר). נסמן ב-j את מספר העצמים שהצלחנו להכניס בצורה זו, ולכן ניתן לתאר את המחיר של העצמים שהכנסנו על ידי:. כעת נתבונן על המחיר של העצם ה-j+1: p_{j+1}. אם, נשאיר את j העצמים בתיק, ואם , נוציא את j העצמים מהתיק, ונכניס במקומם את העצם ה-j+1.
לכן, אם נחלק את הסכום ל- ול-p_{j+1}, בהכרח לפחות אחד משני הביטויים הללו חייב להיות בעל מחיר של לפחות \frac{m}{2}, כיוון שסכום המשקלים של שניהם חייב להיות גדול-שווה ל-m.
הר ויקטוריה (רכס בואו)
שמו של ההר ניתן לו על ידי ג'יי נורמן קולי, בשנת 1897, אשר קרא להר על שם המלכה ויקטוריה.
The Metal Opera
דעות
הכנסייה הקתולית תופסת חלק מרכזי בעלילה. בעלי תפקידים בכנסייה, כמו קלמנס השמיני, מבוקרים על כך שהם מחזיקים את 'האמת היחידה' לדעתם, ומנסים לשמור על אנשים הפשוטים קלי דעת וצרי אופקים, לא מבינים שהם עצמם עיוורים מדי כדי לדעת מהי האמת. זו לא הפעם הראשונה שסאמט מפנה ביקורת שכזו כלפי הכנסייה בעבודותיו; בשירים רבים של אדגאי, כמו 'The Kingdom' או 'Theater of Salvation' – התמות, העלילה, והדיאלוג, פונים כנגד הכנסייה, ודומים לאלו המצויים באוואנטסיה.
טבורצ'י
היסטוריה
אנדרי הוצוליאק האוקראיני וג'פרי קני הניגרי נפגשו לראשונה ברחוב, כאשר אנדרי ניגש לג'פרי כדי לבדוק את רמת האנגלית שלו ולדבר איתו. ההיכרות הובילה לשיתוף פעולה שבו הוצוליאק היה המפיק המוזיקלי וקני הפזמונאי והזמר. שניהם למדו בפקולטה לרוקחות של האוניברסיטה הלאומית לרפואה בטרנופול.
פאוורבול
הפאוורבול התחיל ב-1988 כלוטו אמריקה, והשם הרשמי השתנה לפאוורבול מאוחר יותר, ב-8 ביוני 1996. המטריצה השתנתה מדי פעם. ב-2 בנובמבר 1997, המטריצה השתנתה מ-5 מתוך 45 מספרים ל-5 מתוך 49 מספרים, והפאוורבול השתנה מ-1 ב-45 ל-1 ב-42. כמו כן בתאריך זה, שיעור הקצבה השנתית שונה מ-20 ל-25 שנים.
מהלך המשחק
הגרלות פאוורבול נערכות כל יום רביעי ויום שבת במטה הראשי של MUSL באורבאנדל, איווה, בדרך כלל בשעה 10:59 בלילה (זמן מזרחי). ההגרלות מדי פעם נערכות במיקומים מרוחקים; כאשר זה קורה, ייתכן והזמן ישתנה, אך היום יישאר קבוע.
כולל שומרי החומות
היסטוריה
הכולל רכש חלקת קרקע בפינת רחוב המעלות העולה מרחוב הגיא (רחוב אל ואד) אל רחוב השלשלת בעיר העתיקה, ובנה בה שני בתי כנסת. האחד בית כנסת לעדת החסידים בשם "אהל משה", על שם החתם סופר, והשני היה בית כנסת לעדת הפרושים בשם "נחמת ציון".
רוק בריו
רוק בריו 3
הופעה מפורסמת נוספת מהפסטיבל, הייתה של להקת Guns N' Roses בהרכב חדש, בו השתתפו החברים המקוריים אקסל רוז ודיזי ריד, יחד עם באקטהד, וניק אוליביירי שהיה ב-Queens of the Stone Age בגיטרה בס. אוליביירי, הופיע עירום בחלק מהמופע, ולכן נעצר לאחר הקונצרט, אך שוחרר זמן קצר אחריו.
ודוביצה
וָדוֹבִיצֶה (בפולנית: Wadowice; ביידיש: וואדוביץ' ) היא עיר השוכנת בדרום פולין, בפרובינציית פולין קטן, 50 קילומטר מדרום לקרקוב. בעיר כ-17,900 תושבים (נכון לשנת 2021). העיר שוכנת ליד נהר סקאווה (Skawa), יובל של הוויסלה. העיר נודעת בעיקר כעיר הולדתו של האפיפיור יוחנן פאולוס השני.
היסטוריה
במאות ה-16 וה-17 הייתה העיר מרכז אמנות ומסחר. עם חלוקת פולין הראשונה עברה העיר לשטח אוסטריה כחלק מממלכת גליציה. הקמת הדרך מווינה ללבוב תרמה רבות להתפתחותה של העיר.
הטיטאנים הצעירים
הטיטאנים הצעירים (באנגלית: Teen Titans) היא קבוצת גיבורי-על בדיונית שמופיעה בחוברות הקומיקס של חברת DC קומיקס. כפי שנרמז משם הקבוצה, היא מורכבת מגיבורי-על מתבגרים. גלגולה הראשון של הקבוצה הופיע כ"ליגת הצדק הצעירה" בחוברת The Brave and the Bold #54 מיולי 1964 ונוצרה בידי הכותב בוב הייני והמאייר ברונו פרמיאני. חברי הקבוצה כללו את רובין (דיק גרייסון), קיד פלאש (וולי וסט) ואקוולאד, שותפיהם של חברי ליגת הצדק באטמן, פלאש ואקוומן, בהתאמה. בחוברת מספר 60 הצטרפו לקבוצה וונדר גירל וספידי, שותפיהם הצעירים של וונדר וומן והחץ הירוק, כאשר ספידי החליף את מקומו של אקווהלאד בקבוצה.
הטיטאנים, כרך ראשון (1999–2002)
הקבוצה הוחייתה מחדש במיני סדרה בת שלוש חוברות בשם JLA\Titans: The Technis Imperative, והציגה מחדש את כל הדמויות שהיו חברות בקבוצה במשך השנים, כולל את שובו של סייבורג. המיני סדרה הובילה להרצתה של סדרת כותרים בשם The Titans בכתיבתו של דייוויד גרייסון ממרץ 1999. גלגול זה של הקבוצה מנה מבחר של חברי קבוצה מקוריים כמו נייטווינג, פלאש, טרויה, ארסנל וטמפסט; את סטארפייר, סייבורג וצ'יינג'לינג מ"הטיטאנים הצעירים החדשים"; דאמאג' מ"הטיטאנים החדשים" של שנת 1994 וארג'נט מקבוצת "הטיטאנים החדשים" של שנת 1996, נוסף לחברה חדשה בשם ג'סי קוויק. הרצת החוברות נמשכה עד לחוברת מספר 50.